CELEX: 32003D0077
Language: el
Date: 2003-02-01 00:00:00
Title: 2003/77/ΕΚ: Απόφαση του Συμβουλίου, της 1ης Φεβρουαρίου 2003, για τον καθορισμό δημοσιονομικών κατευθυντήριων γραμμών πολυετούς διάρκειας για τη διαχείριση των περιουσιακών στοιχείων της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και τον Χάλυβα

Avis juridique important

|

32003D0077

2003/77/ΕΚ: Απόφαση του Συμβουλίου, της 1ης Φεβρουαρίου 2003, για τον καθορισμό δημοσιονομικών κατευθυντήριων γραμμών πολυετούς διάρκειας για τη διαχείριση των περιουσιακών στοιχείων της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και τον Χάλυβα  

Επίσημη Εφημερίδα αριθ. L 029 της 05/02/2003 σ. 0025 - 0027

Απόφαση του Συμβουλίουτης 1ης Φεβρουαρίου 2003για τον καθορισμό δημοσιονομικών κατευθυντήριων γραμμών πολυετούς διάρκειας για τη διαχείριση των περιουσιακών στοιχείων της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και τον Χάλυβα(2003/77/ΕΚ)TΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,το προσαρτημένο στη συνθήκη για την ίδρυση της Ευρωπαϊκής Κοινότητας πρωτόκολλο σχετικά με τις δημοσιονομικές συνέπειες της λήξης της συνθήκης ΕΚΑΧ και σχετικά με το Ταμείο Έρευνας για τον Άνθρακα και τον Χάλυβα,την απόφαση 2003/76/ΕΚ του Συμβουλίου, της 1ης Φεβρουαρίου 2003, για τον καθορισμό των αναγκαίων μέτρων για την εφαρμογή του πρωτοκόλλου, που προσαρτάται στη συνθήκη για την ίδρυση της Ευρωπαϊκής Κοινότητας, όσον αφορά τις δημοσιονομικές συνέπειες της λήξης της συνθήκης ΕΚΑΧ και σχετικά με το Ταμείο Έρευνας για τον Άνθρακα και τον Χάλυβα(1), και ιδίως το άρθρο 2 παράγραφος 2,την πρόταση της Επιτροπής,(2)τη γνώμη του Ευρωπαϊκού Κοινοβουλίου,(3)Εκτιμώντας τα ακόλουθα:(1) Για τους σκοπούς του προσαρτημένου στη συνθήκη για την ίδρυση της Ευρωπαϊκής Κοινότητας πρωτοκόλλου σχετικά με τις δημοσιονομικές συνέπειες της λήξης της συνθήκης ΕΚΑΧ και σχετικά με το Ταμείο Έρευνας για τον Άνθρακα και τον Χάλυβα, η Επιτροπή θα αναλάβει τη διαχείριση των περιουσιακών στοιχείων της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και τον Χάλυβα.(2) Η διαχείριση των εν λόγω περιουσιακών στοιχείων πρέπει να αποσκοπεί στην επίτευξη της υψηλότερης δυνατής απόδοσης υπό συνθήκες ασφάλειας.(3) Το σύνολο του κεφαλαίου των πόρων του Ταμείου Έρευνας για τον Άνθρακα και τον Χάλυβα που θα προκύψει από την εκκαθάριση πρέπει να διαφυλαχθεί ακέραιο.(4) Κατά τη διαχείριση των μεταφερόμενων περιουσιακών στοιχείων πρέπει να ληφθεί υπόψη η πείρα που αποκτήθηκε από τη διενέργεια των χρηματοοικονομικών πράξεων της Ευρωπαϊκής Κοινότητας Άνθρακα και Χάλυβα, και κατά συνέπεια πρέπει να βασίζονται σε αυτή την πείρα οι δημοσιονομικές κατευθυντήριες γραμμές πολυετούς διαρκείας για τη διαχείριση των περιουσιακών στοιχείων της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και τον Χάλυβα,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι δημοσιονομικές κατευθυντήριες γραμμές πολυετούς διάρκειας για τη διαχείριση των περιουσιακών στοιχείων της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και τον Χάλυβα (εφεξής καλούμενες "δημοσιονομικές κατευθυντήριες γραμμές") καθορίζονται στο παράρτημα.Άρθρο 2Οι δημοσιονομικές κατευθυντήριες γραμμές επανεξετάζονται ή συμπληρώνονται, εάν χρειάζεται, ανά πενταετία, της πρώτης περιόδου ληγούσης στις 31 Δεκεμβρίου 2007. Προς τούτο, και το αργότερο κατά τη διάρκεια του πρώτου εξαμήνου του τελευταίου έτους της κάθε πενταετούς περιόδου, η Επιτροπή αξιολογεί εκ νέου τη λειτουργία και την αποτελεσματικότητα των κατευθυντήριων δημοσιονομικών γραμμών και προτείνει ενδεχόμενες τροποποιήσεις.Εφόσον το κρίνει σκόπιμο, η Επιτροπή μπορεί να προβεί σε εκ νέου αξιολόγηση και να υποβάλει στο Συμβούλιο προτάσεις για τυχόν ενδεδειγμένες τροποποιήσεις πριν από τη λήξη της πενταετούς περιόδου.Άρθρο 3Η παρούσα απόφαση παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Τίθεται σε εφαρμογή από τις 24 Ιουλίου 2002.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 1 Φεβρουαρίου 2003.Για το ΣυμβούλιοΟ ΠρόεδροςΓ. Παπανδρέου(1) Βλέπε σελίδα 22 της παρούσας Επίσημης Εφημερίδας.(2) ΕΕ C 180 της 26.6.2001, σ. 10.(3) ΕΕ C 177 της 25.7.2002, σ. 28.ΠΑΡΑΡΤΗΜΑΔημοσιονομικές κατευθυντήριες γραμμές για τη διαχείριση των περιουσιακών στοιχείων της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και τον Χάλυβα1. ΧΡΗΣΗ ΤΩΝ ΚΕΦΑΛΑΙΩΝα) Τα στοιχεία ενεργητικού της υπό εκκαθάριση ΕΚΑΧ, περιλαμβανομένων τόσο του χαρτοφυλακίου των δανείων της όσο και των επενδύσεών της, θα χρησιμοποιηθούν, στο βαθμό που απαιτείται, για να ικανοποιηθούν οι υπολειπόμενες υποχρεώσεις της ΕΚΑΧ, όσον αφορά τις εκκρεμότητές της από δάνεια που έχει λάβει, τις δεσμεύσεις της που απορρέουν από προηγούμενους επιχειρησιακούς προϋπολογισμούς και οποιαδήποτε άλλη απρόβλεπτη υποχρέωση.β) Στο βαθμό κατά τον οποίο τα στοιχεία ενεργητικού της υπό εκκαθάριση ΕΚΑΧ δεν χρειάζονται για την κάλυψη των αναφερόμενων στο στοιχείο α) υποχρεώσεων, θα επενδυθούν ώστε να παράγουν εισοδήματα τα οποία θα χρησιμοποιηθούν για τη χρηματοδότηση της συνέχισης της έρευνας στους τομείς που σχετίζονται με τον άνθρακα και τον χάλυβα.γ) Οι πόροι του Ταμείου Έρευνας για τον Άνθρακα και τον Χάλυβα θα επενδυθούν ώστε να παράγουν εισοδήματα τα οποία θα χρησιμοποιηθούν για τη χρηματοδότηση της συνέχισης της έρευνας στους τομείς που σχετίζονται με τον άνθρακα και τον χάλυβα.2. ΚΑΤΑΝΟΜΗ ΤΩΝ ΣΤΟΙΧΕΙΩΝ ΕΝΕΡΓΗΤΙΚΟΥΣύμφωνα με το παραπάνω σημείο 1, η Επιτροπή θα κατανείμει τα στοιχεία του ενεργητικού μεταξύ των τριών ακόλουθων κατηγοριών:α) αναγκαία αποθεματικά για την παροχή εξασφάλισης στους πιστωτές της ΕΚΑΧ ότι όλες οι εκκρεμείς υποχρεώσεις της λόγω δανείων που έχει λάβει και οι σχετικοί τόκοι θα καταβληθούν πλήρως μέσα στις προβλεπόμενες προθεσμίες, ούτως ώστε ο οφειλέτης να διατηρήσει τον χαρακτηρισμό "AAA" ή ισοδύναμό του·β) κεφάλαια που απαιτούνται για την εγγύηση της καταβολής όλων των ποσών για τα οποία έχει αναληφθεί νομική υποχρέωση σύμφωνα με τον επιχειρησιακό προϋπολογισμό της ΕΚΑΧ πριν από τη λήξη της συνθήκης ΕΚΑΧ·γ) στο βαθμό που τα κεφάλαια δεν χρειάζονται πλέον για τους παραπάνω σκοπούς (είτε λόγω εξόφλησης των δανείων ή καταβολής των τόκων χωρίς να χρησιμοποιηθούν τα αποθεματικά είτε λόγω ενδεχόμενης ακύρωσης δημοσιονομικών υποχρεώσεων), τα κεφάλαια αυτά θα διατεθούν προς επένδυση σε κατηγορίες επενδύσεων.3. ΚΑΤΗΓΟΡΙΕΣ ΕΠΕΝΔΥΣΕΩΝΤα στοιχεία ενεργητικού για τα οποία γίνεται λόγος στο σημείο 2 πρέπει να επενδυθούν κατά τρόπο ώστε να διασφαλίζεται η διαθεσιμότητα των κεφαλαίων, εάν και όποτε χρειασθούν, ενώ παράλληλα θα παράγουν τη μεγαλύτερη δυνατή απόδοση, διατηρώντας υψηλό βαθμό ασφάλειας και σταθερότητας σε μακροπρόθεσμη βάση.α) Για την επίτευξη των στόχων αυτών, θα επιτρέπονται μόνο οι επενδύσεις στις ακόλουθες κατηγορίες στοιχείων ενεργητικού:i) προθεσμιακές καταθέσεις σε εγκεκριμένες τράπεζες·ii) μέσα χρηματαγοράς με τελική προθεσμία μικρότερη του ενός έτους, εκδοθέντα από εγκεκριμένες τράπεζες ή από άλλες κατηγορίες εγκεκριμένων εκδοτών·iii) ομολογίες σταθερού και κυμαινόμενου επιτοκίου, με διάρκεια που δεν υπερβαίνει τα δέκα έτη, εφόσον έχουν εκδοθεί από κάποια από τις κατηγορίες εγκεκριμένων εκδοτών·iv) μερίδια εγκεκριμένων μετοχικών αμοιβαίων κεφαλαίων, εφόσον οι επενδύσεις αυτές περιορίζονται σε αμοιβαία κεφάλαια σκοπός των οποίων είναι να αντανακλούν τις επιδόσεις ενός χρηματιστηριακού δείκτη και μόνο για τις επενδύσεις που αναφέρονται στο σημείο 2.γ).β) Η Επιτροπή μπορεί να κάνει χρήση των ακολούθων πράξεων όσον αφορά τις κατηγορίες στοιχείων ενεργητικού που ορίζονται στο στοιχείο α):i) πράξεις "ρέπος", εφόσον οι αντισυμβαλλόμενοι είναι εξουσιοδοτημένοι για τέτοιες συναλλαγές και εφόσον:- οι τίτλοι που κατέχονται στα πλαίσια αυτών των συμβάσεων δεν μπορούν να πωληθούν εκ νέου παρά μόνον στον αντισυμβαλλόμενο πριν από τη λήξη της σύμβασης, και- η Επιτροπή παραμένει σε θέση να επαναγοράσει τίτλους τους οποίους ενδέχεται να έχει πωλήσει κατά τη λήξη της σύμβασης·ii) πράξεις δανεισμού ομολόγων, αλλά μόνο βάσει των προϋποθέσεων και διαδικασιών που προβλέπονται από αναγνωρισμένα συστήματα συμψηφισμού, όπως το Clearstream και το Euroclear, ή από σημαντικούς χρηματοοικονομικούς οργανισμούς ειδικευμένους σε αυτό τον τύπο πράξεων.γ) "Εγκεκριμένοι" αντισυμβαλλόμενοι, υπό την έννοια με την οποία χρησιμοποιείται ο όρος στις παρούσες κατευθυντήριες γραμμές, είναι εκείνοι που έχουν επιλεγεί από την Επιτροπή δυνάμει των κανονισμών και των διαδικασιών της που αναφέρονται στο σημείο 7.4. ΕΠΕΝΔΥΤΙΚΑ ΟΡΙΑα) Οι επενδύσεις θα περιορίζονται στα ακόλουθα ποσά:i) για ομολογίες που έχουν εκδοθεί ή είναι εγγυημένες από κράτη μέλη ή θεσμικά όργανα της Ευρωπαϊκής Ένωσης, 250 εκατομμύρια ευρώ ανά κράτος μέλος ή θεσμικό όργανο·ii) για ομολογίες που έχουν εκδοθεί ή είναι εγγυημένες από άλλο κρατικό ή διεθνή δανειστή, με πιστοληπτική ικανότητα όχι κατώτερη του "AA" ή ισοδύναμη αυτού, 100 εκατομμμύρια ευρώ ανά εκδότη ή εγγυητή·iii) για καταθέσεις σε εγκεκριμένη τράπεζα ή/και για τα χρεώγραφά της, το χαμηλότερο ποσό μεταξύ των 100 εκατομμμυρίων ευρώ ανά τράπεζα ή του 5 % των ιδίων κεφαλαίων της τράπεζας·iv) για ομολογίες εταιρικών εκδοτών με πιστοληπτική ικανότητα όχι κατώτερη του "AAΑ" ή ισοδύναμη αυτού, 50 εκατομμμύρια ευρώ ανά εκδότη·v) για ομολογίες εταιρικών εκδοτών με πιστοληπτική ικανότητα όχι κατώτερη του "AA" ή ισοδύναμη αυτού, 25 εκατομμμύρια ευρώ ανά εκδότη·vi) για μερίδια οργανισμών συλλογικών επενδύσεων με πιστοληπτική ικανότητα όχι κατώτερη του "AA" ή ισοδύναμη αυτού, 25 εκατομμμύρια ευρώ για κάθε οργανισμό.β) Η επένδυση σε μία μόνο έκδοση ομολογιών εντός των ορίων που προσδιορίζονται στο σημείο α), δεν πρέπει να υπερβαίνει το 20 % του συνολικού ποσού κάθε έκδοσης.γ) Η επένδυση σε ένα μόνο αντισυμβαλλόμενο, με την επιφύλαξη των ορίων που καθορίζονται στο σημείο α) και υπολογιζόμενη, όπου απαιτείται, σωρευτικά μεταξύ των επενδυτικών μέσων, δεν θα πρέπει να υπερβαίνει το 20 % του συνόλου του ενεργητικού.δ) Οι χαρακτηρισμοί της πιστοληπτικής ικανότητας που αναφέρονται στις παρούσες κατευθυντήριες γραμμές είναι εκείνοι που καθορίζονται από ένα τουλάχιστον από τα μεγάλα διεθνή γραφεία αξιολόγησης της πιστοληπτικής ικανότητας, κατά τη συνήθη έννοια.5. ΜΕΤΑΦΟΡΑ ΣΤΟΝ ΠΡΟΫΠΟΛΟΓΙΣΜΟ ΤΗΣ ΕΥΡΩΠΑΪΚΗΣ ΕΝΩΣΗΣΤα καθαρά έσοδα θα καταλογισθούν στο γενικό προϋπολογισμό της Ευρωπαϊκής Ένωσης ως έσοδα με συγκεκριμένο σκοπό και θα μεταφέρονται από την υπό εκκαθάριση ΕΚΑΧ και, μετά την ολοκλήρωση της εκκαθάρισης, από τους πόρους του Ταμείου Έρευνας για τον Άνθρακα και το Χάλυβα ανάλογα με τις ανάγκες προκειμένου να καλύπτονται οι υποχρεώσεις της γραμμής του προϋπολογισμού που προορίζεται για ερευνητικά προγράμματα σε τομείς που σχετίζονται με τον άνθρακα και τον χάλυβα.6. ΛΟΓΙΣΤΙΚΗΗ διαχείριση των κεφαλαίων θα εμφανίζεται στους ετήσιους λογαριασμούς κερδών και ζημιών και στον ετήσιο ισολογισμό της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και το Χάλυβα. Οι πράξεις αυτές θα βασίζονται σε γενικά αποδεκτές λογιστικές αρχές, παρόμοιες με εκείνες που προβλέπονται για την ΕΚΑΧ, ειδικότερα δε στην τέταρτη οδηγία 78/660/ΕΟΚ του Συμβουλίου, της 25ης Ιουλίου 1978, βασιζόμενη στο άρθρο 54 παράγραφος 3 περίπτωση ζ) της συνθήκης περί των ετησίων λογαριασμών εταιρειών ορισμένων μορφών(1) και στην οδηγία 86/635/ΕΟΚ του Συμβουλίου, της 8ης Δεκεμβρίου 1986, για τους ετήσιους και ενοποιημένους λογαριασμούς των τραπεζών και λοιπών άλλων χρηματοπιστωτικών ιδρυμάτων(2). Οι λογαριασμοί θα εγκρίνονται από την Επιτροπή και θα ελέγχονται από το Ελεγκτικό Συνέδριο. Η Επιτροπή θα αναθέτει σε εξωτερικές εταιρείες την πραγματοποίηση του ετήσιου λογιστικού ελέγχου των λογαριασμών της.7. ΔΙΑΔΙΚΑΣΙΕΣ ΔΙΑΧΕΙΡΙΣΗΣΗ Επιτροπή θα διεξάγει, εξ ονόματος της υπό εκκαθάριση ΕΚΑΧ και, μετά την ολοκλήρωση της εκκαθάρισης, των πόρων του Ταμείου Έρευνας για τον Άνθρακα και τον Χάλυβα, τις προαναφερθείσες πράξεις διαχείρισης σύμφωνα με τις κατευθυντήριες αυτές γραμμές και δυνάμει των εσωτερικών κανόνων και διαδικασιών που θα ισχύουν για την ΕΚΑΧ κατά τη στιγμή της διάλυσής της ή όπως θα τροποποιηθούν εν συνεχεία.Κάθε τρίμηνο θα εκπονείται έκθεση σχετικά με τις διεξαγόμενες πράξεις διαχείρισης δυνάμει των κατευθυντηρίων αυτών γραμμών, και θα αποστέλλεται στα κράτη μέλη.(1) ΕΕ L 222 της 14.8.1978, σ. 11· οδηγία όπως τροποποιήθηκε τελευταία από την οδηγία 2001/65/ΕΚ (ΕΕ L 283 της 27.10.2001, σ. 28).(2) ΕΕ L 372 της 31.12.1986, σ. 1· οδηγία όπως τροποποιήθηκε τελευταία από την οδηγία 2001/65/ΕΚ.